# אתר סקי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אתר החרמון, ישראל

אתר סקי הוא מתחם שמאפשר עיסוק בספורט הסקי.

## [עריכה] תפוצת אתרי הסקי

תנאי הכרחי לקיומו של אתר סקי הוא מציאותם של תנאים המאפשרים הצטברות שלג: בראש ובראשונה תנאי אקלים מתאימים. תנאי נוסף, ההכרחי לסקי "אלפיני", הוא טופוגרפיה הררית. היות שכך, ממוקמים רובם המכריע של אתרי הסקי באזורים הרריים, ובקו רוחב גאוגרפי המבטיח אקלים קר מספיק. אתרי סקי ניתן למצוא במדינות רבות באירופה, בצפון אמריקה, באוקיאניה ובאסיה.

## [עריכה] מבנה וגודל של אתר סקי

אתרי סקי נבדלים זה מזה בגודלם ובמגוון האפשרויות אותם הם מציעים לגולשים. ישנם מספר מאפיינים לאתר סקי:

- מסלולי סקי: בדרך כלל מסלולים אלו "מוסדרים", כלומר מסומנים, מתוחזקים ולרוב אף נסרקים בקביעות על ידי מנהלי האתר. בדרך כלל מחולקים המסלולים לפי רמות קושי, הנקבעות על פי שיפוע המסלול, רוחבו ונתונים נוספים.
- אמצעי שינוע: מטרת אמצעים אלה הנה לרוב להעביר את הגולשים לנקודות ההתחלה של המסלולים. ישנם סוגים רבים של אמצעים כאלה. העיקרים שבהם הם:
  - רכבת תחתית (פוניקלייר).
  - רכבלים מסוגים שונים.
  - אופנועי שלג.
  - אוטובוסים.
  - מסוקים.
- אמצעי תחזוקה ושליטה:
  - חתולי שלג: רכב שבעיקרו משמש להידוק השלג על המסלולים, אך עבירותו הגבוהה מאפשרת גישה ממונעת במקרה הצורך כמעט לכל נקודה.
  - תותחי שלג: מערכת שמאפשרת ייצור שלג "מלאכותי".
- מסעדות, בתי מלון ושאר מוקדי מסחר ופעילות פנאי.

מקובל כי גודלו ואיכותו של אתר סקי נובעים בעיקר מכמות המרכיבים הללו: מספר מסלולי הסקי ואורכם הכולל, לאחר מכן כמות ואיכות אמצעי השינוע, ולבסוף גם מגוון הפעילויות הנוספות שמציע האתר (המונח המקובל לכך הוא "אפרה סקי" - מצרפתית: "אחרי הסקי"). גורם נוסף המשפיע על איכותו של אתר סקי הוא התנאים האקלימיים השוררים בו, המשפיעים על מספר הימים בהם ניתן לגלוש.

מקור: http://he.wikipedia.org../../../%D7%90/%D7%AA/%D7%A8/%D7%90%D7%AA%D7%A8_%D7%A1%D7%A7%D7%99.html

קטגוריות: אתרי סקי | אצטדיונים ומתקני ספורט

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Català
- Deutsch
- Español
- Suomi
- Français
- 日本語